Na temelju članka 33. stavak 3. Statuta Grada Buzeta („Službene novine Grada Buzeta“, broj 3/13. - pročišćeni tekst) te članka 8. Odluke o ostvarivanju prava na pristup informacijama kojima raspolaže Grad Buzet („Službene novine Grada Buzeta“, broj 2/14.), Gradonačelnik Grada Buzeta je dana 9. rujna 2014. godine donio

## ZAKLJUČAK

**o objavljivanju javne rasprave na nacrt Odluke o granicama područja naselja u Gradu Buzetu**

1. Javna rasprava o nacrtu Odluke o granicama područja naselja u Gradu Buzetu (u daljnjem tekstu: Odluka), trajat će od 15. rujna do 15. listopada 2014. godine. Za vrijeme trajanja javne rasprave za sve zainteresirane osobe osiguran je javni uvid u nacrt Odluke u Gradu Buzetu, Služba za opće poslove, II. istarske brigade 11, 52420 Buzet, svakim radnim danom od 8.00 do 14.00 sati. Na javnom uvidu bit će izloženi tekstualni i grafički dijelovi te obrazloženje Odluke.
2. Cilj javne rasprave je prikupiti mišljenje građana i zainteresirane javnosti o predloženom tekstu nacrta Odluke, a kojom će se utvrditi ustroj naselja na području Grada Buzeta.
3. Pozivaju se svi zainteresirani da dostave svoje primjedbe i prijedloge na tekst nacrta Odluke, kao i na pojedine točke predložene u nacrtu Odluke uz jasna obrazloženja. Svoje primjedbe i prijedloge možete uputiti na adresu elektroničke pošte: ured.gradonacelnika@buzet.hr
4. Nakon završetka procesa savjetovanja pristigli komentari, primjedbe i prijedlozi bit će objavljeni na mrežnim stranicama Grada Buzeta, uz obrazloženja o prihvaćanju ili neprihvaćanju.
5. Za dodatne upite vezano uz postupak savjetovanja možete se obratiti na adresu elektroničke pošte: ured.gradonacelnika@buzet.hr, osobno ili poštom u Gradu Buzetu, Služba za opće poslove, II. istarske brigade 11, 52420 Buzet.

KLASA: 023-01/12-01/26

URBROJ: 2106/01-03-14-29

Buzet, 15. rujna 2014.

GRADONAČELNIK

Siniša Žulić